หยุดรถไฟใต้ดินรฟม.เสียรายได้ 2.5 ล้านต่อวัน
ประชาไท - 17 ม.ค.48นายสมบัติ กิจจาลักษณ์ กรรมการผู้จัดการ บริษัท รถไฟฟ้ากรุงเทพ จำกัด (มหาชน) หรือบีเอ็มซีแอล บริษัทที่ได้รับสัมปทานรถไฟฟ้าใต้ดินที่เกิดเหตุชนกัน กล่าวว่า ความเสียหายของขบวนยังไม่สามารถประเมินได้ ส่วนความเสียหายจากการหยุดให้บริการคาดว่าจะประมาณ 2.3 - 2.5 ล้านบาทต่อวัน ขณะที่นางบุษรา อึ้งภากรณ์ รองอธิบดีกรมการประกันภัยกล่าวว่า บริษัทบีเอ็มซีแอลทำประกันภัยคุ้มครองความเสียหายต่อตัวรถและเสียหายจากธุรกิจหยุดชะงักในวงเงินสูงสุด 12000 ล้านบาท (300 ล้านเหรียญสหรัฐ) ส่วนความรับผิดชอบต่อบุคคลภายนอกที่เสียชีวิตหรือได้รับบาดเจ็บมีวงเงินสูงสุดไม่เกิน 800 ล้านบาท (20 ล้านเหรียญ) โดยทำประกันไว้กับ 4 บริษัท ได้แก่ บริษัท ทิพยประกันภัย จำกัด (มหาชน) ในสัดส่วน 43% บริษัท ศรีอยุธยาประกันภัย จำกัด (มหาชน) 25% บริษัท ไพบูลย์ประกันภัย จำกัด 23% และบริษัท ธนชาติประกันภัย จำกัด 9% 
ประชาไท - 17 ม.ค.48 นายสมบัติ กิจจาลักษณ์ กรรมการผู้จัดการ บริษัท รถไฟฟ้ากรุงเทพ จำกัด (มหาชน) หรือบีเอ็มซีแอล บริษัทที่ได้รับสัมปทานรถไฟฟ้าใต้ดินที่เกิดเหตุชนกัน กล่าวว่า